Alfrēds Lielais

Alfrēds Lielais ( vai Ælfrǣd, ) (849—899) bija anglosakšu Veseksas karalistes karalis (no 871) un visu anglosakšu karalis (no 886) no Veseksu dinastijas, kuram izdevās apvienot gandrīz visas anglosakšu valstis.

Viens no karaļa Alfrēda devumiem kultūrā bija Orosija (ap 385—418) "Septiņas vēstures grāmatas pret pagāniem" () tulkojums no latīņu valodas, pievienojot sava laika aktualitātes, ieskaitot Vulfstana no Hedebijas stāstu par viņa ceļojumu uz Truso un aistu zemes un tautas paražu aprakstu. Tas ir viens no pirmajiem detalizētajiem baltu cilšu kultūras aprakstiem rakstītajās vēstures grāmatās.

 Dzīvesgājums 
Dzimis Anglijas dienvidos Heptarhijas perioda beigu posmā kā Veseksas ķēniņa Ezelvulfa (Ethelwulf) jaunākais dēls. 871. gadā pēc sava brāļa Ezelreda I nāves kļuva par Veseksas ķēniņu. Šajā laikā Lielbritānija piedzīvoja nepārtrauktus dāņu vikingu uzbrukumus un sirojumus, kas no austrumu piekrastes spiedās arvien tālāk iekšzemē.
Sākotnēji Alfrēdam izdevās noslēgt ar dāņiem mieru. Bet tas turpinājās tikai piecus gadus — līdz 878. gadam, kad dāņi atjaunoja savus sirojumus. Tajā pat gadā Alfrēds savāca karaspēku un sakāva dāņus, ieņemot arī viņu cietoksni (vēsturnieki domā, ka tā bijusi Edingtona).

Nākamos 14 gadus Alfrēds ziedoja savas valsts nostiprināšanai un attīstībai. Kad Alfrēds jutās jau pietiekami nostiprinājis valsti, viņš sāka paplašināt tās robežas un 886. gadā ieņēma Londonas pilsētu. Drīz pēc tam viņu atzina par visu anglosakšu karali.

Tomēr cīņa ar dāņiem nebeidzās. Viņi 893. gadā atsāka plašu ofensīvu un cīņas turpinājās vairākus gadus pēc kārtas. Veseksas ķēniņvalsts tomēr bija jau pietiekami nostiprinājusies un dāņu uzbrukumus ne tikai izturēja, bet soli pa solim atņēma tiem visu Anglijas teritoriju, izņemot Nortambrijas ķēniņvalsti, kas tika pievienota Anglijai tikai Edreda valdīšanas laikā 954. gadā.

 Vēsturiskā nozīme 
Arī citi anglosakšu ķēniņi aizstāvēja savas zemes pret vikingu iebrucējiem, tomēr Alfrēds bija vienīgais, kas to darīja veiksmīgi. Tādēļ, ap viņu arvien vairāk sāka pulcēties citi vietējie valdnieki ar savu karaspēku. Ar to sākās Anglijas teritoriālā un politiskā apvienošanās.

Alfrēds Lielais savā valstī bija arī sistemātiskas izglītības iniciators. Būdams pats labi izglītots, viņš senangļu valodā pārtulkoja tā laika svarīgākos darbus vēsturē, filozofijā, jurisprudencē.

 Literatūra 
 Pratt, David: The political thought of King Alfred the Great (Cambridge Studies in Medieval Life and Thought: Fourth Series, 2007) ISBN
9780521803502
 Pollard, Justin: Alfred the Great : the man who made England, 2006, 
 Fry, Fred: Patterns of Power: The Military Campaigns of Alfred the Great, 2006, 
 Giles, J. A. (ed.): The Whole Works of King Alfred the Great (Jubilee Edition, 3 vols, Oxford and Cambridge, 1858)
 The whole works of King Alfred the Great, with preliminary essays, illustrative of the history, arts, and manners, of the ninth century, 1969, OCLC 28387

 Ārējās saites 

 Karaļa Alfrēda dzīve, tulkojums no latīņu valodas (Londona, 1847).  (angliski)
 Bishop Asser's Life of King Alfred
 Documentary — The Making of England: King Alfred
 An Illustrated Biography of Alfred the Great
 Alfred the Great
 official website of the British Monarchy
 King Alfred the Great
 Alfred Jewel
 Royal Berkshire History: King Alfred the Great
 Alfred's Palace

Kategorija:840. gados dzimušie
Kategorija:899. gadā mirušie
Kategorija:Oksfordšīrā dzimušie
Kategorija:Veseksu dinastija
Kategorija:Anglijas monarhi
Kategorija:Anglosakšu monarhi
Kategorija:Katoļu svētie
Kategorija:Anglikāņu svētie